תאריך:\_\_\_\_\_\_\_\_\_\_

**הסכם אימוץ כלב**

שם המאמץ\_\_\_\_\_\_\_\_\_\_\_\_\_\_\_\_\_ ת.ז\_\_\_\_\_\_\_\_\_\_\_\_\_

כתובת\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון בבית\_\_\_\_\_\_\_\_\_\_\_\_\_\_\_ נייד\_\_\_\_\_\_\_\_\_\_\_ נייד נוסף\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Email

תיאור הכלב\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 מין: זכר/ נקבה

שם הכלב\_\_\_\_\_\_\_\_\_\_ תאריך לידה\_\_\_\_\_\_\_\_\_\_\_ תאריך עיקור/סירוס\_\_\_\_\_\_\_\_\_\_\_\_

**המאמץ מצהיר בזאת ומתחייב כי:**

אני המאמץ מצהיר כי הגעתי לאמץ כלב לאחר ששקלתי זאת בכובד ראש ומתוך הבנה כי אימוץ כלב הוא דבר שתורם רבות למשפחה, אך בחובו אחריות רבה וגם הוצאה כלכלית משמעותית על מזון, חיסונים וטיפולים, ודאגה לרווחה פיזית ונפשית של בכלב.

ידוע לי כי חתימתי על מסמך זה מהווה הסכמה שלי המאמץ לכך שאני אחראי ראשי על הכלב ומתחייב לדאוג לו עד ליום מותו. אני מתחייב כי במידה ויחול שינוי כלשהו במצב ואני אהיה מעוניין למסור את הכלב עליי קודם כל ליצור קשר עם המוסר עפ"י פרטי הקשר כפי שמפורט מטה. בכל מקרה של שינוי בפרטים שלי )כתובת, טלפון וכו'( אני מתחייב ליידע אותך המוסר .

אם הכלב יוחזר תוך שבוע מיום האימוץ למוסר, יוחזר לי המאמץ מחצית מדמי האימוץ. לאחר יותר משבוע לא יוחזרו כספי דמי האימוץ.

התחייבות כנגד ניתוחים קוסמטיים:

אני המאמץ מתחייב לא לבצע ניתוחים קוסמטיים בחיה הן באופן אישי והן על ידי וטרינר, הכוללים הסרת הזנב ו/או חלק מהאוזניים, מאחר ומדובר בהליך אכזרי שאינו חוקי במדינת ישראל. התחייבות זו כוללת גם שינויים קוסמטיים נוספים כגון: עגילים, צבע לשיער, קעקועים וכדומה. היוצא מן הכלל הוא מקרה בו הניתוח נחוץ לרווחת החיה, למשל הסרת זנב לאחר תאונה שגררה פגיעה לצמיתות בתפקוד הזנב.

אני המאמץ מצהיר בזאת כי המוסר אינו יכול לערוב למצבו הפיזי והנפשי של הכלב במועד האימוץ ואני מוותר על כל טענה כלפי המוסר בעניין זה.

**אני מסכים כי אני המאמץ לא רשאי למסור/ למכור/ להעביר את הכלב לצד שלישי מבלי להציע קודם את זכות ראשונים למוסר ובהסכמת המוסר.**

במקרה בו לא יוכל המוסר לקבל את הכלב בחזרה לרשותו לאחר שקיבל פנייה כמפורט ממני המאמץ )למשל עקב חוסר מקום פנוי( אני מסכים כי לא אהיה רשאי להעביר את הכלב לרשות צד ג', ללא אישור המוסר מראש ובכתב .בשום פנים ואופן ובכל מקרה שהוא איני רשאי להעביר את הכלב למתקני מחקר של בעלי חיים, מעבדות ניסויים ו/או חנויות חיות או כל גורם שלא אושר על ידי המוסר.

במקרה של אובדן הכלב עקב מחלה, תאונה, גניבה, בריחה וכדומה, אני המאמץ מתחייב ליידע את המוסר מידית.

האימוץ יכנס לתוקף אחרי חתימת ההסכם ותשלום דמי האימוץ. עותק אחד יישאר אצל המאמץ ועותק אחד אצל המוסר.

אני המאמץ מתחייב לספק לכלב את כל התנאים הנדרשים לו, לשמור על בריאותו, לשמור על רווחתו הפיזית והנפשית, לספק לו תנאי מחייה טובים ולא לסכנו בשום צורה שהיא. לא להוליך אותו מחוץ לביתו ללא רצועה ולטפל בו רפואית ככל שנדרש. אני מתחייב לחסן אותו כנדרש וכמובן לעקר/לסרס את הכלב/ה, מתוך הבנה כי הדבר תורם לבריאות הכלב. כמו כן אני מודע לכך שבמידה ולא אעקר/אסרס את הכלב/ה אותו אימצתי הפרתי הסכם זה הפרה יסודית ואהיה חשוף לתביעה מצד המוסר.

כל הפרה של התחייבויות המאמץ כמופיע בהסכם זה, וכן כל הזנחה של הכלב/ה או היכולה להיחשב ככזו, לרבות השמת כלב "ככלב חצר" )כשאין לו גישה להיכנס לבית( ,תקנה למוסר את הזכות להשיב באופן מיידי את הכלב/ה לחזקתו, וזאת ללא כל דרישה או טענה של המאמץ .

בחתימת הסכם זה המאמץ נותן את הסכמתו לכך .

חל איסור מוחלט על אילוף בתנאי פנסיון. אילוף יתבצע אך ורק ע"י מאלף מרשימת המאלפים איתם עובדת העמותה.

**ידוע לי כי על פי חוק מחייב:**

מתן חיסון כלבת פעם בשנה, החל מגיל שלושה חודשים. הנפקת רישיון אחזקת כלב שירות ווטרינרי, במקום מגוריי, קרי, שבב ורישום השבב על ידי המאמץ.

הובלת הכלב הרצועה בשטח ציבורי.

אני מתחייב לפעול כאמור.

אני מצהיר כי קראתי את מלוא האמור מעלה וכי כל הכתוב ברור לי וככל שהיו לי שאלות הן נענו במלואן.

**לראייה באו הצדדים על החתום**

תאריך חתימה \_\_\_\_\_\_\_\_\_

שם המאמץ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתימת המאמץ\_\_\_\_\_\_\_\_\_\_\_\_

שם המוסר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתימת המוסר\_\_\_\_\_\_\_\_\_\_\_\_